અમુક રેસ્ટોરન્ટ્સ કે ડાઇનીંગ હોલ્સ થાળી કે એવું કોઇક કોમ્બીનેશન જાહેર કરે છે કે જેમાં બધું જ સામેલ હોય. આવી ઓ જોઇને કસ્ટમર અંદર દાખલ થાય, જમવાનું શરૂ કરે કે પછી એની સમક્ષ અમુક એવી વાનગીઓ રજૂ કરવામાં આવે છે, કે જે પેલા મેનુની બહારની હોય. આવી વસ્તુઓે ચાર્જ અલગ લાગશે, એવું કસ્ટમરને કહેવામાં આવે છે. એક વાર ચાર્જ નક્કી કર્યા બાદ બધું જ એમાં સામેલ હશે, એવી માન્યતા સાથે આવેલ કસ્ટમરને આવી સરપ્રાઇઝથી ઝટકો લાગે છે, એને ગમતું નથી જ. આવા કિસ્સામાં આપણે કાં તો આપણે થાળીનો ભાવ એવી રીતે નક્કી કરવો જોઇએ કે જેમાં બધી જ ઓનલ આઇટમો પણ સામેલ હોય અથવા તો કસ્ટમર દાખલ થાય એ પહેલાં જ એને આ બાબત અંગે જાણ કરી દેવી જોઇએ. જમવાનું શરૂ થયા બાદ સીધું ટેબલ પર વાનગી લઇ જઇને એને અળખામણી સરપ્રાઇઝ આપવી ન જોઇએ. ખાસ કરીને જો કોઇ કસ્ટમર પોતાના મહેમાનોને કોઇ પાર્ટી કે એવા પ્રસંગે જમવા લઇ આવ્યો હોય, ત્યારે રેસ્ટોરન્ટની આવી ચેષ્ટાઓ યજમાનને કફોડી પરિસ્થિતિમાં મૂકી દે છે. આવા અનુભવોને કારણે કસ્ટમરો કાયમ માટે આપણા નામ પર ચોકડી મૂકી દે એવું બને.